Hooverin pato

Hooverin pato sijaitsee Arizonan ja Nevadan rajalla Yhdysvalloissa. == Ymmärrä == Hooverin pato on Yhdysvaltain kuuluisin pato ja se on saanut nimensä presidentti Herbert Hooverin mukaan. Se sijaitsee Arizonan ja Nevadan rajalla Coloradojoella. Se rakennettiin ennen presidentti Franklin Delano Rooseveltin New Deal -ohjelmaa. Presidentti Hoover oli kautensa loppupuolella aloittanut joitakin elvyttäviä valtiollisia rakennushankkeita vuoden 1929 pörssiromahduksen aloittaman talouslaman lopettamiseksi. Padon rakennustyöt aloitettiin vuonna 1931. Pato oli valmistuessaan vuonna 1936 ensimmäinen suuri kokonaan betonista rakennettu pato Yhdysvalloissa. Voimalan tuottama sähköenergia loistaa läheisen Las Vegasin kaupungin mainosvaloissa. Maksimiteho on 2 074 megawattia. (Lähde: Wikipedia) == Tule == === Lentokoneella === Las Vegasin kansainvälinen lentokenttä sijaitsee alle tunnin ajomatkan päässä. === Autolla === Tie 95 kulkee patoalueen yli. Padon molemmilla puolilla on parkkitilaa. Padolle järjestetään myös retkiä mm. Las Vegasista. == Liiku == Jätä auto parkkiin joko maksulliseen (7 USD) parkkitaloon, vartioidulle parkkipaikalle tai ilmaiseksi hiukan etäämmälle. Sillan kupeessa on myös iso, maksuton parkkialue, josta pääsee kävelytietä pitkin sillalle. Padon yli pääsee ajamaan autolla toiselle puolelle. == Tee == Ihmettele valtavaa patorakennelmaa. Vieraile Visitor Centerissä (erillinen pääsymaksu). Ihastele maisemia sillalta. == Syö == Ainakin parkkitalon vieressä on kahvilatyyppistä evästä.